Diari Oficial de la Generalitat Valenciana


Sumari del DOGV 3266, del 17-06-1998 (1998/4868)

Informació pública de l'alternativa tècnica de Programa d'Actuació Integrada, per al Desenvolupament del Pla Parcial Sector 2 de Sòl Urbanitzable, anomenat Varadero del Pla Generall Municipal d'Ordenació de la Nucia.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3266

Data del DOGV
:   17-06-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/4868


Organisme emissor
:   Promociones Urbanas Benidorm, SL

Tipus de document
:   Anunci

Informació pública de l'alternativa tècnica de Programa d'Actuació Integrada, per al Desenvolupament del Pla Parcial Sector 2 de Sòl Urbanitzable, anomenat Varadero del Pla Generall Municipal d'Ordenació de la Nucia. [1998/M4868]
  
La mercantil Promociones Urbanas Benidorm, SL ha formulat alternativa tècnica de Programa d'Actuació Integrada, per al Desenvolupament del Pla Parcial Sector 2 de Sòl Urbanitzable, anomenat Varadero del Pla Generall Municipal d'Ordenació de la Nucia, i comprensiu de projecte d'urbanització i projecte de reparcel·lació forçosa, al empara de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
De conformitat amb el que disposen els articles 48 i 69 de l'esmentada llei, se sotmet a informació pública la citada alternativa tècnica de programa amb la documentació annexada per un termini de 20 dies a comptar des de la publicació d'aquest anunci en el Diari Oficial de la Generalitat Valenciana.
  
L'alternativa tècnica i documentació complementària ha estat protocol·litzada amb acta autoritzada pel notari En Juan Carles Alonso Navarro, amb domicili en el carrer Abdet, número 12, a Callosa d'En Sarrià (Alacant).
  
Amb data 28 de maig de 1998, s'ha dipositat un exemplar de la documentació indicada a l'Ajuntament de la Nucia, que ha estat registrat amb el número 2.565.
  
Durant el dit termini, els interessats podran formular qualsevol al·legació que al seu dret convinga, així com altres alternatives tècniques de programa, i, si escau, proposicions juridicoeconòmiques, tot allò en els terminis de l'esmentada Llei 6/1994, a l'efecte de la qual qualsevol interessat podrà consultar l'expedient dipositat a la Notaria, així com obtenir una còpia de l'acta de protocol·lització del programa o sol·licitar que aquesta li siga exhibida.
  
També la indicada documentació podrà consultar-se a l'Ajuntament de la Nucia, en dies hàbils i en horari d'oficina.
  
Les al·legacions que, si escau, foren formulades seran presentades davant l'Ajuntament.
  
Així mateix, mitjançant el present anunci, es posa en coneixement dels interessats, que en els cinc dies hàbils següents a la finalització del termini de 20 dies d'informació pública de l'alternativa tècnica, podran presentar-se en plica tancada proposicions juridicoeconòmiques per a executar qualsevol de les alternatives que s'hagueren formulat.